三笠宮

三笠宮係日本現存嘅四大宮家之一，響1935年因為崇仁親王成年而設。

但係依家嘅三笠宮冇仔，淨係得女，照住皇室典範，當依家嘅當主崇仁親王妃百合子死咗之後，三笠宮會絕家，換言之三笠宮會被廢除。

歷史 
三笠宮響1935年由大正天皇細仔崇仁親王成立，靈感嚟自奈良市東部嘅三笠山。

1980年至1984年之間，崇仁三個仔都先後離開三笠宮：大仔寬仁另起「三笠宮 寬仁親王家」；二仔宜仁出去繼承桂宮；而細仔憲仁就另起宮家高圓宮。

2012年，原先預定繼承三笠宮嘅大仔寬仁病死，所以「三笠宮 寬仁親王家」同三笠宮合併。

2016年，前當主崇仁親王過身，佢三個仔全部死嗮，又冇男孫，所以當主一位由百合子繼承。

三笠宮入面嘅人

歷任當主 
 第一代：崇仁親王
 第二代：祟仁親王妃 百合子

仔女 
 大女：甯子內親王
 大仔：寬仁親王
 二仔：桂宮宜仁親王
 二女：容子內親王
 細仔：高圓宮憲仁親王

孫 
 長孫女：彬子女王
 細孫女：瑤子女王

日本宮家